Fòrsa Italia (1994)

Fòrsa Italia (Forza Italia in italian, offiçialmente Movimento politico Forza Italia) o l'é un partio politico moderou de drita, fondou da-o Silvio Berlusconi do 1994 e existio fin a-o 2009. O l'é stæto un di ciù grendi partii politichi de l'Italia. Fondou torna do 2013, a-o 2025 o l'é gestio da l'Antonio Tajani. 

O programma politico da Fòrsa Italia do 1994 o se basava in sce di prinçippi fondamentali comme a reduçion de tasce, a promoçion de l'iniçiativa privâ, a semplificaçion burocratica e a modernizzaçion de infrastruttue. O partio o l'aiva l'intençion de sostegnî o libero mercou e incoraggî l'impreisa privâ, proponendo de politiche econòmiche ch'avieivan incoraggio i investimenti e a creaçion de pòsti de travaggio. Pe de ciù, Fòrsa Italia a s'é presentâ comme unn'alternativa a-i partii tradiçionæ de manciña, pe mette in luxe a neçescitæ de reforme into scistema giudiçiäio e inte l'amministraçion pubrica pe combatte l'ineffiçiensa e a corruçion.

 Istöia 
Fòrsa Italia, ch'a l'à avuo comme seu fondatô o Silvio Berlusconi, a l'é stæta creâ a-i 18 de zenâ do 1994 inte un periodo de profonda crixi da politica italiaña, caxonâ da-a cheita di ciù importanti partii tradiçionæ pe caxon de investigaçioin giudiçiæ de Tangentopoli. O Berlusconi, un imprenditô avvoxou inti settoî di media e de construçioin, o l'aiva deçiso de intrâ inta politica co-o propòxito deciarou de rinnovâ e modernizzâ o Paise. O partio o l'à piggiou de poxiçioin de çentro-drita, presentandose comme unn'alternativa a-e fòrse politiche da tradiçion e a-i movimenti de manciña.

O programma a-o comenso o comprendeiva a reduçion da prescion fiscale, a promoçion do libero mercou, a semplificaçion burocratica e a modernizzaçion de infrastruttue, con unna retòrica che a l'ea fortemente inçentrâ in sciâ neçescitæ de reformâ o scistema giudiçiäio e amministrativo contra l'ineffiçiensa e a corruçion. A-e eleçioin politiche do 1994, Fòrsa Italia a l'à formou unna coaliçion co-a Liga Nòrd e l'Alleansa Naçionâ, ciammâ o Pölo da Libertæ a-o Nòrd e o Pölo do Bon Governo a-o Sud, ottegnindo unna vittöia ch'a l'à permisso a-o Berlusconi de vegnî Primmo Ministro. À tutte e mainee, o primmo governo do Berlusconi o l'é duou solo che pöchi meixi pe caxon de discordanse drento a-a coaliçion e à de prescioin de de feua.

À despeto da curta duata do seu primmo governo, Fòrsa Italia a l'é arriëscia à consolidâ a seu poxiçion inta politica italiaña. O Berlusconi e o seu partio an zugou un ròllo importante inti governi de çentro-drita ch'en vegnui apreuvo, guägnando e eleçioin generali do 2001 e do 2008. Inte sti anni, Fòrsa Italia a l'à portou avanti e seu politiche liberæ e de mercou, influensando de mainea importante a direçion econòmica e a politica do paise. O partio, però, o no l'ea a-o seguo da-e critiche e da-e polemiche, mascime quelle ligæ à de costioin legale ch'aivan da fâ co-o Berlusconi. Do 2008, Fòrsa Italia a s'é fusa con l'Alleansa Naçionâ pe formâ o Pòpolo da Libertæ (PdL), unna neuva entitæ politica ch'a l'à çercou de mette insemme e despæge anime do çentro-drita italian. A-a fin di conti, o PdL o no l'é arriescio à confermâ o bon exito elettorale do seu predeçessô, tanto che do 2013 o Berlusconi o l'à deçiso de fondâ torna a Fòrsa Italia, fæto ch'o l'à marcou a fin formale do partio originäio.

 Atri progetti 

 Ligammi de feua 




Categorîa:Partîi polìtichi